laion/Wikipedia-Exotic huggingface dataset:
קרוסאובר (מכונית)

קרוסאובר (באנגלית: Crossover; מכונה בישראל גם "ג'יפון" או "רכב פנאי" או "שטח רך") הוא סוג של כלי רכב המבוסס על פלטפורמת מכונית נוסעים המשלבת מאפיינים של SUV. עם זאת, לעיתים משמשים המונחים SUV וקרוסאובר כמילים נרדפות או שקבוצת קרוסאובר מוגדרת כתת-קבוצה של SUV. מקור השם הוא במונח האנגלי המתאר חצייה של גבול, במקרה זה בין שתי קבוצות של סוגי מכוניות. צורתו של רכב קרוסאובר דומה בדרך כלל למכונית נוסעים מסוג סטיישן שהוגבהה בדומה לרכב שטח או SUV, אף על פי שלקרוסאובר אין יכולת נסיעה בדרכים לא סלולות בעלות עבירות קשה. שלדת קרוסאובר היא מסוג שלדה אחודה, בדומה למכוניות נוסעים ובניגוד לרכבי SUV המתבססים על מרכב הרוכן על שלדת סולם עצמאית. מבנה זה תורם למשקל עצמי קל באופן משמעותי המסייע לחיסכון בצריכת דלק ולהשגת התנהגות כביש טובה הדומה להתנהגות הכביש של מכונית נוסעים. קיימים גם רכבי קרוסאובר חשמליים, שאינם משתמשים בדלק בכלל, או רכבי קרוסאובר היברידיים המשתמשים במנוע בנזין ומנוע חשמלי וצורכים פחות דלק. כלי רכב בעלי מאפייני קרוסאובר הופיעו לעיתים בשוק הרכב בעשורים האחרונים של המאה ה-20, אך השימוש במונח החל מסיבות שיווקיות בשנות ה-80 של המאה ה-20. ייתכן שראשון הדגמים שעונה להגדרה של קרוסאובר הוא AMC Eagle שנמכר בעיקר בארצות הברית מ-1979 עד 1987, אך דגמי קרוסאובר הפכו נפוצים בעיקר בעשור הראשון של המאה ה-21. הראשון שזכה לתפוצה רחבה, היה הטויוטה ראב-4. ראשוני הדגמים דמו במובהק למכונית סטיישן מוגבהת, אך עם השנים צורתם הפכה דומה ל-SUV. הדמיון החיצוני טשטש את הגבולות בין שני הסוגים, אף שהבדלי השילדה ומכלולי ההנעה עדיין מבדילים ביניהם. שני הסוגים יכולים לכלול מערכת הנעה לכל ארבעת הגלגלים, אך SUV המיועד לנסיעה בדרכים בעלי עבירות קשה יכלול נעילת דיפרנציאל אחת או יותר והילוך כוח בתיבת ההילוכים. גם מתלי קרוסאובר הם תמיד עצמאיים לכל גלגל, בעוד שב-SUV ייתכן שימוש בסרן חי. סיווג מכוניות SUV
מיגל מרקוס מדרה

מיגל מרקוס מדרה (בספרדית: Miguel Marcos Madera; נולד ב-8 בנובמבר 1985), הידוע כמיצ'ל (Míchel), הוא כדורגלן עבר ספרדי ששיחק בעמדת הקשר האחורי. מיצ'ל היה שחקן בית של אקדמיית הנוער של ריאל אוביידו. בשנת 2003 הוא הועבר למחלקת הנוער של ספורטינג חיחון. הוא עזר לה לזכות בגביע אלופות לנוער באותה השנה, ונבחר להיות השחקן המצטיין של משחק הגמר. ב-2004 הועלה מיצ'ל לקבוצת המילואים של המועדון ספורטינג חיחון ב'. הוא התקדם בשנת 2005 לקבוצה הראשונה ספורטינג חיחון ששיחקה בליגה השנייה בספרד. הוא רשם 24 הופעות בעונתו הראשונה ואף זכה לכבוש את שער הבכורה שלו בקבוצה בוגרת בניצחון 4-0 על ז'ימנסטיק בחוץ. בעונת 2007/08 בעזרת מיצ'ל חזרה הקבוצה לליגה הראשונה בספרד לאחר 10 שנים שלא הייתה שם. את הופעת הבכורה שלו בליגה הראשונה רשם בהפסד נגד חטאפה 2-1. בהמשך העונה לבש מיצ'ל את סרט הקפטן והמועדון ניצל מירידה במחזור האחרון. בסך הכול הוא רשם 30 הופעות (24 בהרכב) בעונתו ראשונה בלה ליגה. מיצ'ל היה שחקן הקבוצה עד ינואר 2010 כאשר נמכר לברמינגהאם סיטי האנגלית. למעשה שמו של מיצ'ל הוזכר כמועמד למועדון עוד ב-2009, אך לא הוגשה הצעה עד ינואר 2010. מיצ'ל חתם במועדון האנגלי לשנתיים וחצי תמורת 3 מיליון ליש"ט עם אופציה להארכה. הוא ביצע את הופעת הבכורה שלו בליגה האנגלית ב-27 בינואר 2010 כאשר נכנס מחליף בדקה ה-73. ברמינגהאם הייתה ברצף של 15 משחקים ללא הפסד אך בהופעת הבכורה של מיצ'ל הקבוצה הפסידה 3-0 לצ'לסי בסטמפורד ברידג'. מעמדו של מיצ'ל בקבוצה לא היה טוב כאשר יריבו לעמדה ברי פרגוסון הועדף על ידי המאמן, מה שגרם למיצ'ל לרשום רק 6 הופעות במועדון האנגלי ובחלון העברות של חורף 2011 הוצע להשאלה לא.א.ק. אתונה. מיצ'ל הצטרף בהשאלה לא.א.ק. אתונה בחלון העברות עד לסוף העונה וערך את הופעת הבכורה שלו בניצחון 2-0 בחוץ על סקודה. בהופעתו השנייה בלבד בקבוצה כבש שער מדהים בבעיטה חופשית מ-40 מטרים נגד פנאתינאיקוס בתוספת הזמן והוביל את קבוצתו לחצי גמר הגביע היווני. אתונה לבסוף זכתה בגביע, אך מיצ'ל לא שותף בגמר. באוגוסט 2011 חזר מיצ'ל לספרד כאשר חתם בחטאפה בהעברה חופשית. ב-6 בנובמבר 2011 כבש את שערו הראשון בקבוצה וקבוצתו ניצחה את אתלטיקו מדריד 3-2 בדרבי הקטן של מדריד. ב-22 באוגוסט 2014 מיצ'ל שוחרר מהקבוצה בהעברה חופשית. ב-4 בספטמבר 2014 מיצ'ל נחת בישראל וחתם במכבי חיפה לעונה אחת עם אופציה לעונה נוספת. בתום העונה עבר לקרבאך האזרית ובעונתו הראשונה זכה בדאבל. א.א.ק. אתונה הגביע היווני (1): 2010/2011 מדיה וקבצים בנושא מיגל מרקוס מדרה בוויקישיתוף מיגל מרקוס מדרה, באתר ההתאחדות לכדורגל בישראל מיגל מרקוס מדרה, באתר Transfermarkt מיגל מרקוס מדרה, באתר Soccerway מיגל מרקוס מדרה, באתר BDFutbol מיגל מרקוס מדרה, באתר WorldFootball.net מיגל מרקוס מדרה, באתר FootballDatabase.eu וואלה! ספורט‏, מיצ'ל חתם במכבי חיפה: "מודה לקבוצה על היחס החם", באתר וואלה, 4 בספטמבר 2014
עונת 2014/2015 בליגת האלופות

עונת 2014/2015 של ליגת האלופות היא העונה ה-60 של הטורניר וה-23 במתכונת החדשה של ליגת האלופות משנת 1992. משחק הגמר נערך באצטדיון האולימפי של ברלין בגרמניה ובו ברצלונה ניצחה את יובנטוס 1-3. מחזיקת התואר בעונה הקודמת היא ריאל מדריד, שזכתה בו 10 פעמים. זאת השנה הראשונה בה גיברלטר שלחה נציגה לטורניר, בהיותה החברה ה-54 של אופ"א, והשנה הראשונה בה ישתמשו בספריי לסימון על כר הדשא. מכבי תל אביב הייתה הקבוצה הישראלית היחידה שהשתתפה בטורניר. הקבוצה הגיעה עד לשלב המוקדמות השלישי בו הודחה על ידי מריבור מסלובניה. ההגרלה נערכה ב-24 ביוני 2014. המשחקים נערכו ב-15 ביולי, 16 ביולי, 22 ביולי וב-23 ביולי 2014. הסיבוב הראשון נערך ב־29–30 ביולי, והסיבוב השני נערך ב־5–6 באוגוסט ההגרלה הייתה ב-8 באוגוסט 2014, הסיבוב הראשון שוחק ב-19 וב-20 באוגוסט, והסיבוב השני שוחק ב-26 וב-27 באוגוסט 2014 32 קבוצות הוגרלו ל-8 בתים וישחקו בשיטת בית-חוץ, כאשר שתי הראשונות מכל בית מעפילות לשלב שמינית הגמר. שתי קבוצות עושות את הופעת הבכורה שלהם בשלב זה, לודוגורץ ראזגרד הבולגרית, ומאלמו השוודית. הסיבוב הראשון נערך ב-17, ב-18, ב-24 וב-25 בפברואר, והסיבוב השני נערך ב-10, ב-11, ב-17 וב-18 במרץ. 3–3 בסיכום שני המשחקים. פריס סן-ז'רמן ניצחה בזכות שערי חוץ. ברצלונה ניצחה 3–1 בסיכום שני המשחקים. 1–1 בסיכום שני המשחקים. אתלטיקו מדריד ניצחה 3–2 בפנדלים. יובנטוס ניצחה 5–1 בסיכום שני המשחקים. ריאל מדריד ניצחה 5–4 בסיכום שני המשחקים. באיירן מינכן ניצחה 7–0 בסיכום שני המשחקים. 3–3 בסיכום שני המשחקים. מונקו ניצחה בזכות שערי חוץ. פורטו ניצחה 5–1 בסיכום שני המשחקים. הסיבוב הראשון נערך ב-14 וב-15 באפריל והסיבוב השני נערך ב-21 וב-22 באפריל 2015. ברצלונה ניצחה 5–1 בסיכום שני המשחקים. ריאל מדריד ניצחה 1–0 בסיכום שני המשחקים. באיירן מינכן ניצחה 7–4 בסיכום שני המשחקים. יובנטוס ניצחה 1–0 בסיכום שני המשחקים. הסיבוב הראשון נערך ב-5 וב-6 במאי והסיבוב השני נערך ב-12 וב-13 במאי 2015. ברצלונה ניצחה 5–3 בסיכום שני המשחקים. יובנטוס ניצחה 3–2 בסיכום שני המשחקים. ערך מורחב – גמר ליגת האלופות 2015 הגמר נערך ב-6 ביוני 2015 באצטדיון האולימפי של ברלין בגרמניה. ליונל מסי זכה בפעם החמישית בתואר מלך השערים לעונה בליגת האלופות, ניימאר זכה בפעם הראשונה וכריסטיאנו רונאלדו זכה בפעם הרביעית ליונל מסי זכה בפעם השנייה בתואר מלך הבישולים לעונה בליגת האלופות. אופ"א בחרה את 18 השחקנים הבאים כנבחרת הטורניר. עונת 2014/2015 בליגה האירופית אתר האינטרנט הרשמי של עונת 2014/2015 בליגת האלופות (באנגלית) מדיה וקבצים בנושא עונת 2014/2015 בליגת האלופות בוויקישיתוף עונת 2014/2015 בליגת האלופות באתר אופ"א UEFA.com, UEFA Champions League squad of the season, UEFA.com, ‏2015-06-09 (באנגלית)
שקומבין

שקומבין (באלבנית: Shkumbini) הוא נהר במרכז אלבניה. אורכו 181 ק"מ והוא נחשב כקו מבדיל בין שני הניבים של השפה האלבנית: מצפון לו מדברים גג (באלבנית: Gegë) ומדרום - טוסק (באלבנית: Toskë). בתקופה הרומית הוא נקרא Genusus ושימש כגבול בין התרבות היוונית והאילירית. הוא מתחיל ברכס ההרים מדרום מערב לאגם אוחריד במחוז פוגרדץ, זורם תחילה צפונה ומקבל תוספת ממספר נהרות קטנים. לאחר מכן הוא פונה למערב, זורם בתוך מספר עיירות וערים אלבניות ונשפך לים האדריאטי. באזור העיר אלבאסן יוצאות ממנו שתי תעלות המשמשות להשקיית שטח נרחב באזור. מדיה וקבצים בנושא שקומבין בוויקישיתוף
שטיינהרט

שטיינהרט (נכתב גם: שטיינהארט, ושטיינהארדט), הוא שם משפחה ממקור גרמני. האם התכוונתם ל... אלפרד שטיינהרדט – מפיק סרטים, במאי, צלם ועורך ישראלי ארנולד שטיינהארדט – כנר אמריקאי יוסף שטיינהארט – רב העיר פיורדא, מגדולי התורה בתקופת האחרונים יעקב שטיינהרדט – צייר ואמן חיתוכי עץ ישראלי מנחם מנדל שטיינהארט רב העיר הילדסהיים, חבר הקונסיסטוריה היהודית של וסטפאליה מייקל שטיינהרדט – מנהל קרנות גידור ופילנתרופ יהודי-אמריקאי. מיוזמי פרויקט תגלית שונות שטיינהרט שרב מוציאים לאור – הוצאת ספרים ישראלית העוסקת בעיקר בהוצאה לאור של מדריכי טיולים, זכיינית לונלי פלאנט בישראל מוזיאון הטבע ע"ש שטיינהרדט – מוזיאון טבע שפועל במסגרת אוניברסיטת תל אביב, על שמו של מייקל שטיינהרדט
סונדריו (נפה)

נפת סונדריו (באיטלקית: Provincia di Sondrio) היא נפה במחוז לומברדיה שבאיטליה. היא משתרעת על שטח של 3,211.9 קמ"ר, ובשנת 2013 התגוררו בה 182,480 נפש. בירתה של הנפה בעיר סונדריו. הנפה גובלת בגראובינדן בצפון ובמערב. היא גובלת בנפת קומו ובנפת לקו במערב. בדרום היא גובלת בנפת ברגמו. במזרח היא גובלת בנפת ברשה ובנפת בולצנו ובנפת טרנטו במחוז טרנטינו - אלטו אדיג'ה. מדיה וקבצים בנושא סונדריו בוויקישיתוף אתר האינטרנט הרשמי של סונדריו
מונצה-בריאנצה (נפה)

נפת מונצה-בריאנצה (באיטלקית: Provincia di Monza-Brianza) היא נפה במחוז לומברדיה שבאיטליה. היא משתרעת על שטח של 405.49 קמ"ר, ובשנת 2013 התגוררו בה 862,684 נפש. בירתה של הנפה בעיר מונצה. הנפה מהווה חלק של אזור בריאנצה. הנפה גובלת בנפת לקו ובנפת קומו בצפון. במערב היא גובלת בנפת וארזה. במזרח היא גובלת בנפת ברגמו ובנפת מילאנו. בדרום היא גובלת בנפת מילאנו. מדיה וקבצים בנושא מונצה-בריאנצה בוויקישיתוף אתר האינטרנט הרשמי של מונצה-בריאנצה
לודי (נפה)

נפת לודי (באיטלקית: Provincia di Lodi) היא נפה במחוז לומברדיה שבאיטליה. היא משתרעת על שטח של 782.25 קמ"ר, ובשנת 2013 התגוררו בה 229,082 נפש. בירתה של הנפה בעיר לודי. הנפה גובלת בנפת מילאנו בצפון. במזרח היא גובלת בנפת קרמונה. בדרום היא גובלת בנפת פיאצ'נצה. במערב היא גובלת בנפת פאביה ובסן קולומבנו אל למברו שמובלעת של נפת מילאנו . מדיה וקבצים בנושא לודי בוויקישיתוף אתר האינטרנט הרשמי של לודי
וינצ'ל

וינצ'ל הוא שם משפחה. האם התכוונתם ל... אלכסנדר וינצ'ל (אנ') – גאולוג ומחנך אמריקאי, מרצה וסופר פופולרי, שנוי במחלוקת אפריל וינצ'ל (אנ') – סופרת, שחקנית ומדבבת אמריקאית. בתו של פול וינצ'ל בארי וינצ'ל חייל בחיל הרגלים של צבא ארצות הברית שהיה קורבן לפשע שנאה וולטר וינצ'ל – עיתונאי יהודי-אמריקאי וינצ'ל (סרט) (אנ') – סרט טלוויזיה על דמותו של העיתונאי וולטר וינצ'ל פול וינצ'ל (אנ') – שחקן, בדרן וממציא אמריקאי, ידוע כמי שדיבב את דמותו של טיגר. אביה של אפריל וינצ'ל שונות הר וינצ'ל (אנ') – פסגה גבוהה ברכס הסיירה נבדה בקליפורניה
לקו (נפה)

נפת לקו (באיטלקית: Provincia di Lecco) היא נפה במחוז לומברדיה שבאיטליה. היא משתרעת על פני שטח של 814.58 קמ"ר, ובשנת 2013 התגוררו בה 340,814 נפש. בירתה היא העיר לקו. הנפה גובלת בנפות קומו, סונדריו, ברגמו ומונצה-בריאנצה. הנהרות העיקריים שזורמים בה הם אדה (Adda), למברו (Lambro), פיוברנה (Pioverna), בוורה (Bevera), ורונה (Varrone) וריו טורטו (Rio Torto). האגם העיקרי שמשתרע בשטחה וגובל בה ממערב הוא אגם קומו המשתרע על פני שטח של 146 קילומטרים רבועים, וזרועו המזרחית ידועה בשם "אגם לקו". האזור הפרידיזיאק המבוקש ביותר הוא האזור המרכזי של אגם קומו, המציע נופים מרהיבים מחצי דמויותיו האייקוני של בלג’יו ועד לנפרדים הציוריים המקיפים את טרמצו, גריאנטה, מנג’יו, ליירנה, פיומלאטה ווורנה. דירות באזור זה, הנחפש ביותר, מצוות מחירים הנעים בין 5,000 ל-7,000 יורו למטר רבוע, עם פנטהאוזים מסומנים שיכולים לגרור כך כ-25,000 יורו למטר. וילות לא תלויות יכולות להימצא בטווח של 10,000 עד 15,000 יורו, בעוד וילות עם נוף לאגם יכולות לחרוג מעבר ל-25,000 יורו למטר רבוע. להשכרה, מרחב בשטח של 80 מטר רבוע יכול להוריד עלויות של עד 7,500 יורו לחודש, לא כולל דמי הדיור המשותפים. אגם⬤ מדיה וקבצים בנושא לקו בוויקישיתוף אתר האינטרנט הרשמי של לקו
קרמונה (נפה)

נפת קרמונה (באיטלקית: Provincia di Cremona) היא נפה במחוז לומברדיה שבאיטליה. היא משתרעת על שטח של 1,772 קמ"ר, ובשנת 2013 התגוררו בה 362,141 נפש. בירתה של הנפה בעיר קרמונה. נפת קרמונה גובלת ב נפת ברגמו וב נפת ברשה בצפון. .במזרח היא גובלת בנפת מנטובה . בדרום היא גובלת בנפת פארמה ובנפת פיאצ'נצה .במערב היא גובלת בנפת לודי ובנפת מילאנו. נהרות בנפת קרמונה הם: נהר אוליו באורך כ-280 קילומטרים, נהר סריו (איטלקית Serio) שאורך כ-124 קילומטרים, נהר מלה (איטלקית Mella) באורך כ-96 קילומטרים, נהר אדה (איטלקית Adda) שאורך כ-313 קילומטרים ונהר הטורמו (איטלקית Tormo) באורך כ-34 קילומטרים. הנהר אדה הוא נהר בנפת ברגמו שבמחוז לומברדיה שבצפון איטליה, ואחד מיובליו השמאליים של הפו. אורכו של הנהר הוא 313 ק"מ והוא הראשון באורכו בין יובליו של הפו. בדרכו הוא חוצה 8 נפות בצפון איטליה - נפת סונדריו, נפת קומו ונפת לקו נפת ברגמו, נפת מילאנו ונפת מונצה-בריאנצה נפת קרמונה, נפת לודי. אוליו הוא נהר בנפת ברגמו והשני מיובליו השמאליים של הפו. נהר הפּוֹ שאורכו 652 ק"מ, הוא הנהר הארוך ביותר בנפת ברגמו ונשפך אל הים האדריאטי. מדיה וקבצים בנושא קרמונה בוויקישיתוף אתר האינטרנט הרשמי של קרמונה
קומו (נפה)

נפת קומו (באיטלקית: Provincia di Como) היא נפה במחוז לומברדיה שבאיטליה. היא משתרעת על שטח של 1,288.07 קמ"ר, ובשנת 2013 התגוררו בה 598,810 נפש. בירתה של הנפה בעיר קומו. נפת קומו גובלת בטיצ'ינו ובגראובינדן שבשווייץ בצפון-מערב. במזרח היא גובלת בנפת סונדריו ובנפת לקו. בדרום היא גובלת בנפת מונצה-בריאנצה. במערב היא גובלת בנפת וארזה. נהרות בנפת קומו הם: הנהר למברו (איטלקית Lambro) ,הנהר סווסו (איטלקית Seveso) והנהר מרה (איטלקית Mera). הנהר למברו שאורך כ-130 קילומטרים, מקור הנהר במגרליו (באיטלקית: Magreglio) היא עיירה שבנפת קומו. בדרכו הוא חוצה 5 נפות בצפון איטליה - נפת קומו ונפת לקו, נפת מילאנו ונפת מונצה-בריאנצה, נפת לודי. הנהר סווסו באורך כ-96 קילומטרים, מקור הנהר בקוואלסקה (באיטלקית: Cavallasca) היא עיירה שבנפת קומו. הנהר מרה באורך כ-50 קילומטרים, מקור הנהר בגראובינדן שבשווייץ. מדיה וקבצים בנושא קומו בוויקישיתוף אתר האינטרנט הרשמי של קומו
ברשה (נפה)

נפת בְּרֶ֫שָׁה (באיטלקית: Provincia di Brescia) היא נפה במחוז לומברדיה שבאיטליה. היא משתרעת על שטח של 4,784.36 קמ"ר, ובשנת 2014 התגוררו בה 1,263,375 נפש. בירתה של הנפה היא העיר ברשה. הנפה היא החמישית בגודלה באיטליה (אחרי רומא, מילאנו, נאפולי וטורינו) והגדולה ביותר ללא הערים המטרופוליטניות (המטרופולינים מסביב ל14 הערים הגדולות באיטליה הן נפות בפני עצמן, מתוכן ה4 של הערים הגדולות במדינה יותר גדולות מברשיה) נפת ברשה גובלת בנפת סונדריו בצפון-מערב. במערב היא גובלת בנפת ברגמו. בדרום-מערב היא גובלת בנפת קרמונה. בדרום היא גובלת בנפת מנטובה . במזרח היא גובלת בנפת ורונה במחוז ונטו ובנפת טרנטו במחוז טרנטינו - אלטו אדיג'ה. נהרות בנפת ברשה הם: נהר אוליו באורך כ-280 קילומטרים, נהר קייזה (איטלקית Chiese) שאורכו כ-160 קילומטרים ונהר מלה (איטלקית Mella) באורך כ-96 קילומטרים. האגמים בנפת ברשה הם: אגם גארדה – משתרע על שטח של כ־370 קילומטרים רבועים. זהו האגם הגדול בנפת ברשה. קו החוף שלו מחולק בין נפת ורונה (בדרום־מזרח), נפת ברשה (בדרום־מערב) ונפת טרנטו (בצפון). האגם עמוק מאוד – עומקו הממוצע 136 מטרים והנקודה העמוקה ביותר בו היא בעומק 346 מטרים. אגם איזאו – משתרע על שטח של כ־65 קילומטרים רבועים. עומקו הממוצע 122 מטרים ועומקו המרבי של האגם הוא 251 מטרים. בסמל נפת ברשה מופיעים סמלי ערים הם: סמל ברשה, סמל קיארי (איטלקית: Chiari), סמל ברנו (איטלקית: Breno), סמל וְרוֹלָנוּאוֹבָה (איטלקית: Verolanuova), סמל סאלו (איטלקית: Salò). מדיה וקבצים בנושא ברשה בוויקישיתוף אתר האינטרנט הרשמי של ברשה
ברגמו (נפה)

נפת ברגמו (באיטלקית: Provincia di Bergamo) היא נפה במחוז לומברדיה שבאיטליה. היא משתרעת על פני שטח של 2,745.94 קמ"ר, ובשנת 2013 התגוררו בה 1,107,441 נפש. בירתה של הנפה היא העיר ברגמו. הנפה גובלת בנפות סונדריו, לקו, מונצה-בריאנצה, מילאנו, קרמונה וברשה. הר פיצו קוקה (Pizzo Coca) מתנשא לגובה של 3,050 מטר, והוא ההר הגבוה ביותר בנפה. הרים נוספים הם פיצו רדורטה (Pizzo Redorta) המתנשא לגובה של 3,038 מטר, פיצו דל דיאוולו דלה מלג'ינה (Pizzo del Diavolo della Malgina) המתנשא לגובה של 2,924 מטר, ופיצו דל דיאוולו די טנדה (Pizzo del Diavolo di Tenda) שגובהו 2,914 מטר. עם הנהרות בנפת ברגמו נמנים נהר אדה באורך של כ-313 קילומטרים, והנהר אוליו באורך של כ-280 קילומטרים. קרספי ד'אדה גלריית "אקדמיית קררה" (Galleria dell'Accademia Carrara) ציור בגלריית "אקדמיית קררה" מדיה וקבצים בנושא ברגמו בוויקישיתוף אתר האינטרנט הרשמי של ברגמו
אודינה (נפה)

נפת אוּדִינה (באיטלקית: Provincia di Udine) הייתה נפה במחוז פריולי-ונציה ג'וליה שבאיטליה. היא השתרעה על שטח של 4,903 קמ"ר, ובשנת 2011 התגוררו בה 537,796 נפש. בירתה של הנפה הייתה העיר אודינה. הנפה גבלה באוסטריה בצפון, בסלובניה ובנפת גוריציה במזרח, ובנפת בלונו ובנפת ונציה שבמחוז ונטו ובנפת פורדנונה שבמחוז פריולי-ונציה ג'וליה במערב. ב-6 במאי 1976[דרושה הבהרה] הכתה בנפת אודינה רעידת אדמה בעוצמה של 6.4 בסולם ריכטר. לאחר רעידת האדמה שהרסה את נפת אודינה, נבנתה הנפה מחדש[דרוש מקור]. הנפה בוטלה ב-30 בספטמבר 2017. מדיה וקבצים בנושא אודינה בוויקישיתוף "Soppressione delle province del Friuli-Venezia Giulia". Autonomous Region of Friuli-Venezia Giulia. 2016-12-14. ערך זה הוא קצרמר בנושא גאוגרפיה של איטליה ובנושא היסטוריה. אתם מוזמנים לתרום לוויקיפדיה ולהרחיב אותו.
גוריציה (נפה)

נפת גוריציה (באיטלקית: Provincia di Gorizia) היא נפה במחוז פריולי-ונציה ג'וליה שבאיטליה. היא משתרעת על שטח של 466 קמ"ר, ובשנת 2011 התגוררו בה 141,024 נפש. בירתה של הנפה היא העיר גוריציה. במערב גובלת הנפה בנפת אודינה, בדרום מזרח בנפת טריאסטה, במזרח ובצפון בסלובניה, ובדרום היא גובלת בים האדריאטי. מדיה וקבצים בנושא גוריציה בוויקישיתוף
פופקורן (פירושונים)

האם התכוונתם ל... פופקורן – מאכל העשוי מגרגירי תירס שחוממו עד להתפקעותם פופקורן (יצירה מוזיקלית) – להיט אינסטרומנטלי מפורסם של גרשון קינגסלי Popcorn Time (פופקורן טיים) - תוכנת נגן מדיה חופשית בקוד פתוח וחוצת פלטפורמות פופקורן געשי – צורה מסוימת של פרליט מרוין "פופקורן" סאטן – יצרן ויסקי לא חוקי אמריקאי פופקורן (סריגה) – צורה מסוימת של סריגה נפוחה
פורדנונה (נפה)

נפת פורדנונה (באיטלקית: Provincia di Pordenone) היא נפה במחוז פריולי-ונציה ג'וליה שבאיטליה. היא משתרעת על שטח של 2,178 קמ"ר, ובשנת 2011 התגוררו בה 315,755 נפש. בירתה של הנפה בעיר פורדנונה. הנפה גובלת בנפת אודינה במזרח ובצפון. היא גובלת בנפת טרויזו ובנפת בלונו ובנפת ונציה במחוז ונטו בדרום ובמערב. מדיה וקבצים בנושא פורדנונה בוויקישיתוף
מייזלס

מייזלס, וגם: מייזלש או: מייזליש, הם שמות משפחה האם התכוונתם ל... דוב בער מייזלס – רבה הראשי של קרקוב וורשה זיוה עמישי-מייזלש – פרופסור לתולדות האמנות הרב חיים הערש מייזליש – ראש ישיבת סאטמר, ומנהיג מרבית קהילת סאטמר בבני ברק משה מייזלס – עיתונאי ישראלי, מבכירי עיתון מעריב משה מייזלש – סופר עברי אמריקאי עפרה מייזלס – פרופסור לפסיכולוגיה התפתחותית צבי הירש מייזליש – רב בגליציה ובהונגריה שאול מייזליש – עיתונאי ופובליציסט ישראלי מייזל
דניאל טרוקמה

דניאל טרוקמה (בצרפתית: Daniel Trocmé;‏ 1910 – 1944), היה חסיד אומות העולם מצרפת שנרצח על ידי הנאצים. טרוקמה היה מורה לפיזיקה, כימיה וביולוגיה בלה רוש (Les Roches), פנימייה פרוטסטנטית בוורניי שעל האוור (אנ'). ב-1941 ביקש ממנו דודו, האב אנדרה טרוקמה, לנהל פנימייה לילדים פליטים יהודים שהקימו קווייקרים אמריקאים בלה שמבון-סור-ליניון, כפר שבו ובסביבתו הוסתרו ילדים יהודים רבים בתקופת משטר וישי ובתקופת הכיבוש הגרמני שבא בעקבות זאת, עד 1944. טרוקמה סבל ממחלת לב, אך למרות זאת טיפל בצרכיהם של הילדים היהודים שהוסתרו בפנימייה, תיקן את בגדיהם ודאג לתזונתם. בין היתר היה מעביר כמויות מזון גדולות בעגלה, על פני מרחקים של קילומטרים, כדי לספק מזון לילדים היהודים הבלתי חוקיים ששהו בפנימייה. טרוקמה ניסה להיות מורה לילדים אלה, לא רק בתחומי המקצוע הרשמיים שלו אלא גם בתחומי הרוח והספרות. ג'ונתן גאלי, שמצא בגיל 16 מחסה בלה גריון זוכר את טרוקמה בתור אדם מרתק ובעל עומק תרבותי רב. "דניאל טרוקמה אף פעם לא דאג לעצמו. הוא היה אדם בעל מצפון. בשעות הלילה יכולת למצוא אותו יושב לאור תאורה עמומה ומתקן את נעלי הילדים עם חתיכות גומי." בבקרים חורפיים טרוקמה נהג לבשל מרק בתוך סיר גדול. על אף שסבל ממחלת לב, הוא עצמו היה מעמיס את המרק בשביל התלמידים על גבי מריצה ודוחף אותה למרחק של שני קילומטרים במדרון תלול. טרוקמה נהג להקריא לתלמידיו סיפורים לפני השינה ואחר כך היה משוחח איתם עליהם. לאחר מספר חודשים עבר טרוקמה לנהל בית ספר אחר בכפר לה שמבון סור ליניון, והמשיך להסתיר ילדים יהודים. ביוני 1943 היה טרוקמה יעד לניסיון מעצר של הגסטפו, אך לא היה בבית הספר בעת ניסיון המעצר. ב-29 ביוני 1943, המשטרה הגרמנית עצרה 18 מתלמידיו של טרוקמה, 5 מתוכם זוהו כיהודים ונשלחו לאושוויץ, שם נספו.Le Chambon-sur-Lignon, encyclopedia.ushmm.org (באנגלית) למרות שידע שהוא מבוקש, שב טרוקמה לבית הספר ואז נעצר על ידי הגסטפו, עם כמה מתלמידיו היהודים. הוא הועבר למעצר בעיר מולן. הוא הואשם בהסתרת ילדים יהודים, הודה במעשיו והצדיק אותם. באוגוסט 1943 נשלח למחנה הריכוז קומפיין, ולאחר מכן נשלח למחנה דורה-מיטלבאו ומשם למיידנק, שם נספה באפריל 1944. ב-1976 הכיר יד ושם בדניאל טרוקמה בתור חסיד אומות העולם. על דניאל טרוקמה, באתר יד ושם קטגוריה:נספים במחנה ההשמדה מיידנק
תכנון מערכתי

תכנון מערכתי היא תאוריה הטוענת כי תכנון עירוני צריך להיעשות מתוך הבנה מעמיקה של הרבדים השונים של המקום אותו באים לתכנן, על כל סוגי התשתיות השונות הנמצאות בו - פיזיות, טבעיות, חברתיות וכלכליות - ומתוך התחשבות בהקשרים השונים ביניהם. נקודת המוצא של התאוריה היא כי תכנון מסוג זה הוא תכנון עמיד יותר לטווח ארוך, מותאם ספציפית למקום ולתושביו, ואף מאפשר גמישות רבה יותר מתכנון רגיל. תכנון מערכתי מבוסס על הבנות הנגזרות מתאוריות כגון: חשיבה אקולוגית, תאורית המערכות, ומדעים מורכבים. כולן מתארות כיצד מערכת מורכבת המאפשרת יחסי גומלין בין מרכיביה השונים היא, לאורך זמן, גמישה ועמידה יותר ביחס לשינויים פנימיים וחיצוניים. ישנו קשר ישיר בין תכנון מערכתי לבין תכנון קהילתי ושיתוף הציבור בתכנון, כמו גם לתכנון אסטרטגי. תכנון מסוג זה, המאפשר לשתף בעלי עניין ותושבים כבר מהשלבים הראשונים של תהליך התכנון, יעודד פיתוח בר-קיימא המותאם למקום הספציפי ולאנשיו לאורך זמן. השקעה בתכנון מערכתי היא כדאית כי היא מעודדת שיתופי פעולה מסוגים שונים וחוסכת הרבה משאבים לאורך זמן. יישום תאוריות מערכתיות בסוגיות תכנוניות נעשה בעבר, באופנים שונים, על ידי תאורטיקנים ואדריכלים, כגון: מייקל היו - בחינת ההקשרים בין העיר לתהליכים טבעיים ג'יין ג'ייקובס - בחינת ההשלכות המערכתיות של ציפוף עירוני מבחינה חברתית וקהילתית איאן מקהרג - מחקר אודות ההשלכות של מערכות טבעיות על תכנון ערים ביל הילייר - בחינת ההשלכות המרחביות של אינטראקציות מערכתיות בין אנשים למרחב העירוני מייקל באטי - בחינת מודלים ממוחשבים כדי לבחון תהליכי אינטראקציה מורכבים במרחב העירוני ג'ון הבראקן - מחקר אודות היחסים המורכבים בין פוליטיקה וחברה למרחב הפיסי העירוני יובל פורטוגלי - מחקר אודות העיר כתופעה של ארגון עצמי עיר בת קיימא תכנון עירוני תכנון סביבתי פיתוח בר קיימא עירוניות (תחום מדעי) קיימות קיימות מקומית אקולוגיה מערכת מורכבת יחסי גומלין בין אורגניזמים Batty, M. (2013). The new science of cities. The MIT Press. Habraken, N. J. (2000). The structure of the ordinary. Cambridge: MIT Press Hillier, B, Hanson, J.(1989). The social logic of space. Cambridge University Press. Hough, M. (1995). Cities and natural processes. London: Routledge. Jacobs, J. (1961). The death and life of great American cities. New York: Random House. McHarg, Ian (1997). "Natural factors in planning." in Steiner, R. (ed.) The essential Ian McHarg: Writings on design and nature. London: Island Press יובל פורטוגלי - הרצאה "ארגון עצמי והעיר", סרטון באתר יוטיוב בתאל אשקול - תכנון מערכתי
פריים (פירושונים)

האם התכוונתם ל... פְרֵיים – מושג המתאר את גבולות התצלום והחיתוכים שלו פָּרִיִּים – משפחה של מעלי גירה בסדרת מכפילי פרסה פְּרַיים טיים – מושג המתייחס בדרך כלל לשעות צריכת השיא של מוצר מסוים, כגון צריכת הספק חשמלי או שעות צפיית השיא בטלוויזיה ריבית פְּרַיים (באנגלית: Prime Rate) היא ריבית שנקבעת על ידי הבנקים כריבית בסיסית לחישוב בעיסקאות עם לקוחותיהם הלוואת סאבּפְּרַיים – הלוואות שניתנות ללווים שלא החזירו הלוואות בעבר או שאין להם נכסים או מקורות הכנסה טובים מספיק כדי לשמש ערבויות להלוואה. אופטימוס פריים – דמות בדיונית מהזיכיון הבדיוני רובוטריקים.
המדינה העצמאית של קרואטיה

המדינה העצמאית של קרואטיה (בקרואטית: Nezavisna Država Hrvatska; בראשי תיבות: NDH; בגרמנית: Unabhängiger Staat Kroatien) הייתה מדינת בובות של גרמניה ואיטליה במלחמת העולם השנייה שהוקמה בחלקים מיוגוסלביה הכבושה. המדינה העצמאית של קרואטיה הוקמה ב-10 באפריל 1941 לאחר הפלישה ליוגוסלביה על ידי מדינות הציר. המדינה הורכבה ממרבית שטחי קרואטיה ובוסניה והרצגובינה, ביחד עם חלק משטחי סרביה המודרנית. השלטון עינה ורצח סרבים, יהודים, צוענים וגם מוסלמים במקומות כמו מחנה יאסנובאץ. המדינה הייתה מונרכיה ומדינת חסות איטלקית מ-1941 ועד להסכם שביתת הנשק עם איטליה ב-1943. הנסיך איימונה, דוכס אאוסטה שמונה למלך קרואטיה על ידי ויטוריו אמנואלה השלישי, מלך איטליה, הוכתר כ"טומיסלב השני", אך נשאר באיטליה ולא עבר להתגורר בקרואטיה. המדינה נוהלה למעשה על ידי תנועת האוסטאשה הפשיסטית והפוגלבניק אנטה פאבליץ'. בשתי שנותיה הראשונות, עד 1943, המדינה הייתה קוֹנְדּוֹמִינְיוּם של גרמניה ואיטליה. מרכז דלמטיה סופח לאיטליה כחלק ממדיניות האירידנטה והשאיפה להחיות מחדש את האימפריה האיטלקית ולהשיג שליטה בים התיכון (מארה נוסטרום). לאחר כניעתה של איטליה, המדינה העצמאית של קרואטיה ביטלה את ההסכמים עם איטליה וסיפחה בחזרה את השטחים בדלמטיה. בראשית 1945 צבא השחרור העממי של יוגוסלביה בהנהגת יוסיף ברוז טיטו ביחד עם הצבא האדום גברו על משמר המולדת הקרואטי וגרמו לנסיגה המונית של אנשי האוסטאשה ובעלי בריתם. הם הצליחו לשים סוף למדינה העצמאית של קרואטיה. כאמור, המדינה הורכבה ממרבית שטחי קרואטיה ובוסניה והרצגובינה, ביחד עם חלק משטחי סרביה. היא גבלה בגרמניה הנאצית בצפון-מערב, בממלכת הונגריה בצפון-מזרח, בסרביה במזרח, במונטנגרו האיטלקית בדרום-מזרח ובאיטליה הפשיסטית לאורך קו החוף. בעת הקמת המדינה, אוכלוסייתה מנתה כ-6,285,000 תושבים. מתוכם 3,300,000 קרואטים, 1,925,000 סרבים, 700,000 בוסניאקים, 150,000 גרמנים, 65,000 צ'כים וסלובקים, 40,000 יהודים ו-30,000 סלובנים. ילינק, ישעיהו, "השמדת סרבים, יהודים וצוענים במדינת קרואטיה העצמאית", ילקוט מורשת כ"ו, חשון תשל"ט, עמ' 61–70 ליפה, רות, הקהילה היהודית בזגרב ופעילותה בעת קיום המדינה הקרואטית העצמאית, עבודה לשם קבלת תואר מוסמך, אוניברסיטת חיפה, 1984 מדיה וקבצים בנושא המדינה העצמאית של קרואטיה בוויקישיתוף קרואטיה העצמאית, באתר יד ושם יוסי קוגלר, "שואת יהודי יוגוסלביה", באתר יד ושם